D R IVAN ESIH 


TIPOLOGIJA 


Rezultati dosadašnjih tipoloških istraživanja / Biltheyova podjela 
tipova / Sprangerove „forme života” / Vuk-Pavlovićeva konkretna 
kulturno-filozofijska tipologija / Tipologija Miiller-Freienfelsa. 
(Tipovi sfere emocionalnog i duhovnog života) / Dioba karaktera 
kod Weiningera / Jungova podjela tipova / Psihološki tipovi 
Kretschmera / Praktičko poznavanje ljudi i Crepietuc-Jaminova 
podjela / Ferriereova podjela djece / Dalje podjele tipova / Upute 
za tipološku samoocjenu: a) u tjelesnom pogledu, b) intelektual¬ 
nom, c) vjerskom, d) društvenom, e) u općem pogledu, f) u po¬ 
gledu zvanja / Sintetična ocjena / Tipovi genija, filozofa i nad¬ 
čovjeka / Proučavanje tipologije djece u poljskoj i češkoj nauci / 
Značenje tipologije za pedagogiju / Zaglavak. 



19 3 5 

„TIPOGRAFIJA" D D. ZAGREB 









D R IVAN ESIH 


TIPOLOGIJA 


Rezultati dosadašnjih tipoloških istraživanja / Diltheyova podjela 
tipova / Sprangerove „forme života” / Vuk-Pavlovićeva konkretna 
kulturno-filozofijska tipologija / Tipologija Miiller-Freienfelsa. 
(Tipovi sfere emocionalnog i duhovnog života) / Dioba karaktera 
kod Weiningera / Jungova podjela tipova / Psihološki tipovi 
Kretschmera / Praktićko poznavanje ljudi i Crepieux-Jaminova 
podjela / Ferriereova podjela djece / Dalje podjele tipova / Upute 
za tipološku samoocjenu: a) u tjelesnom pogledu, b) intelektual¬ 
nom, c) vjerskom, d) društvenom, e) u općem pogledu, f) u po¬ 
gledu zvanja / Sintetična ocjena / Tipovi genija, filozofa i nad¬ 
čovjeka / Proučavanje tipologije djece u poljskoj i češkoj nauci / 
Značenje tipologije za pedagogiju / Zaglavak. 


19 3 5 

„TIPOGRAFIJA” D. D. ZAGREB 


Preštampano iz „Savremene Škole" God. IX. Br. 5 6. 



POSVEĆENO AUTORU 
DJELA »LIČNOST 1 ODGOJ 


M o 11 o: »Kako se god odgojne ten¬ 
dencije inače i očitovale, ne može se 
odgojni proces odvijati izvan ličnog 
odnosa«. Dr. Pavao Vuk-Pavlović » Lič¬ 
nost i odgoj« (str. 49.). 

U suvremenom filozofskom umovanju ima jedno područje 
popularnih tema, koje zanimaju svakoga inteligentnog čitatelja. 
U te teme ubrajamo na pr. pitanje slobode volje, psihologiju 
spola, pitanje genija itd. Popularnost tih tema ne znači da su 
one u sferi filozofskog diletantizma. Naprotiv te su teme veoma 
komplicirane; da se filozofiranje o njima razumije, treba imati 
veliku prednaobrazbu. Njihova popularnost rezultira iz toga, što 
zasjecaju neposredno u pitanja, koja se nas sviju tiču i koja 
imaju uske veze s našom moralnom savješću, sa sferom najvi¬ 
talnijih naših osjećaja s našim nadama i ambicijama. Takvo je 
jedno zanimljivo pitanje i pitanje o tipovima i karakterima ljudi 
(tipologija, karakterologija) - 1 ) 

Rezultati dosadašnjih tipoloških istraživanja 

Govoreći o psihološkim tipovima oslanjamo se na nepobitnu 
činjenicu, da postoje velike razlike među pojedinim ljudima. 


*) O tipologiji i karakterologiji predavao je u nekoliko navrata u 
zagrebačkom Pučkom sveučilištu g. sveuč. prof. dr. Ramiro Bujaš. Tipovi¬ 
ma ljudi odnosno njihovoj ćudi, temperamentu i nat-urelu posvetio je jedno 
poglavlje i g. sveuč. prol, dr. Stjepan Zimmenmann tu svom djeLu »Duševni 
život« (Zagreb, 1932. str. 82 dalje), a ima i podataka u svim našim priruč¬ 
nicima za psihologiju. 

Ta sama činjenica nije zadovoljavala učenjake nego su tražili 
tumačenja tim pojavama i uzroke razlika. S obzirom na to, da u 
životu nailazimo na mnogo poteškoća i pitanja radi postojanja 
tih razlika, nastojimo, da sva ta pitanja dovedemo u neki red, 
da pojedince svrstamo u veće ili manje skupine s podjednakim 
izrazitim karakteristikama, psihičkim ili psihofizičkim. 2 ) 

Na području diferencijalne psihologije stvorila se tim po¬ 
vodom specijalna naučna grana t. zv. tipologija t. j, nauka o 
ljudskim tipovima. Toj nauci zahvaljujemo čitave sustave ili 
klasifikacije ljudskog materijala, a tih ima veoma mnogo tako, 
da se sada među psiholozima javljaju glasovi u svrhu da se za¬ 
priječi taj razmah u traženju uvijek novih tipova odnosno si¬ 
stematskih tipova. Iz toga proizlazi, da je razvitak psihološke 
tipologije došao u izvjesnoj mjeri do svoga kraja, 

U ovom će se članku ukratko pokazati, do kakvih je re¬ 
zultata došla ta grana nauke (psihologije), a napose će se ras¬ 
tumačiti, kakve koristi crpi iz toga suvremena pedagogija. Pri 
tom se služim među ostalim i izvrsnom i informativnom ras¬ 
pravom dra. Francisza Šniehote: »Psihološki tipovi«, koju je 
objelodanio poljski kvartalnik posvećen naučnim problemima 
odgoja »Chowanna« (sv. III. i IV. godine 1930. Katowice). Taj 
časopis izlazi u redakciji prof, univ. Jag. dra. Z. Myslakowsko- 
ga, a izdaje Pedagoški institut u Katowicama (v. o tom insti¬ 
tutu moj članak u zagrebačkom »Nastavnom vjesniku«.) 

U prvom redu valja raspraviti pitanje, što naziva diferen¬ 
cijalna psihologija psihološkim tipom? Terminologija u tom po¬ 
dručju (zaradi mnoštva radova) nije baš jedinstvena. Različne 
poglede možemo utvrditi s obzirom na samo bitno poimanje. 

Prema uzoru Meumanna imamo mnoge kriterije termina: 
tipska razlika. Tako govorimo o tipu: 1) ako nekoji pojedinci 
u poređenju s drugima pokazuju s obzirom na psihičke karak¬ 
teristike izrazita razmimoilaženja i razlike u tako visokom 
stupnju, da cijela njihova ličnost ima osebujni vlastiti karakter; 

2) ako se ne dadu utvrditi nikakvi prelazi između pojedi¬ 
naca, ocrtanih kao tipovi, i pojedinaca s prosječnim karakte¬ 
rom; 


2 ) O tipovima djece, osobito o tipovima volje i tipovima razvitka 
dječjih navika ima dosta diferencijalno-psihološke građe u djelu sveuč- 
prof, dra Vasilija Zjenjkovskog »Psihologija djeteta«. (Beograd, 1924.). 


3) ako se te dvije razlike dadu opaziti ne samo u pojedi¬ 
načnim rijetkim slučajevima (ne kao anormalne) nego ako 
mogu biti pripisane cijelim skupinama ljudi; 

4) ako sve promjene ili prijelazi u području jednog bitnog 
tipa ne tvore prijelaza k prosječnosti nego se pokazuju kao da 
zapravo pripadaju svom glavnom ili bitnom tipu. 

Valja zabilježiti, da se spomenuti kriteriji mogu jedino pri¬ 
mijeniti na idealne tipove, u smislu strogo teoretskom t. j. bez 
obzira na to, da li ih ima u stvari ili ne. Redovito je tomu tako, 
da uz karakteristične slučajeve postoje još drugi, koji reprezen¬ 
tiraju dotični tip ili samo djelomično ili manje izrazito, a osim 
toga postoje još i mješoviti tipovi ili kombinacije različnih 
tipova. Odatle i neki novi istraživači (J. Cohn i drugi) preporu¬ 
čuju, da se zaustavimo na pojmu manje strogom, ali zato većma 
zbliženom ka konkretnim slučajevima ili poj imanju »realnoga« 
tipa. 

Zatim moramo pogledati, kakve karakteristike uzima dife¬ 
rencijalna psihologija najčešće u obzir pri određivanju tipova 
t. j. što uzima za načelo podjele pri klasificiranju ljudi na raz¬ 
lične tipove. Međutim valja reći da i tipologija ima svoju genezu 
kao i svaka druga grana psihološke nauke. 

Već i klasična eksperimentalna psihologija razlikovala je 
i ocrtavala psihološke tipove. U velikom svom djelu »Vorlesun- 
gen zur Einfiihrung in die experimentedle Padagogik und ihre 
psychologische Grundlagen« (Leipzig, 1920.) posvetio je E. 
Meumann veoma veliku pažnju i tipovima fantazije, pamćenja, 
interesa apercepcije, mišljenja, inteligencije, rada, učenja, čj- 
tanja, pisanja, umaranja itd. 

Pojedini su se tipovi diferencirali uporabom laboratorij¬ 
skoga eksperimenta. To je stanovište bilo usko i jednostavno, 
te se s njega nije mogla osvijetliti raznorodnost psihičkih pojava 
i svrstati ljudski materijal u izvjesne skupine. Psiholozi-istra- 
živači težili su za proširenjem horizonta tim, da su zauzeli više 
stanovište, kojega se može obuhvatiti nesamo dio ljudske psi- 
hike nego i njezina organska cjelina. 

U tom je pravcu krčila put »strukturalna« psihologija,*) 

3 ) O značenju strukturalne psihologije vidi studiju dra. Stjepana Zim- 
mermanna u Wundt u savremenoj psihologiji — K metodološkom problemu 
Wundtove i strukturne psihologije — o stogodišnjici rođenja Wilhelma 
Wundta (»Rad«, 1933. Zagreb.) 



8 


9 


kojoj je osnivač W. Dilthey, a još većma i teorija »personaliz- 
ma«, koja ističe na prvi plan ličnost čovjeka. Podjednako su 
biološki i sociološki pravci u novovjekoj psihologiji uvelike utje¬ 
cali na razvitak i produbljenje tipologije. Oko hereditarmo- 
bioloških karakteristika razvio se i velik spor. Individualne 
razlike, koje opažamo u držanju i djelovanju pojedinaca imaju 
u toliko značenje, u koliko upućuju na urođene sklonosti ili psi¬ 
hičke dispozicije, koje ponovo slično uvjetuju držanje ili postu¬ 
panje pojedinaca. Tim povodom naglašuje Stern razliku između 
fenomenološkog tipa nazivajući ga nepravim i pravog tipa, ko¬ 
jega naziva pravim i koji počiva na dispoziciji. Različito sta¬ 
novište zauzima Meumann, koji osim prirođenih tipova (»Anla- 
getypen«) govori i o tipovima, koji se fundiraju na navici 
(»Gewohnheitstypen«). 

Novovjeka tipologija pravi razliku izmedju psihogeničkog i 
apsihogeničkog tipa. Psihogenički tipovi su zapravo rezultat psi¬ 
holoških kombinacija. U tu kategoriju valja ubrojiti i tipove 
svake vrste iz davne eksperimentalne psihologije, fantazije, 
pamćenja, pažnje itd. Kako znamo tipovi počivaju na diferen¬ 
ciranju samo jedne psihičke karakteristike. Ali jedna karakte¬ 
ristika kao takva ne stvara još pravoga tipa. Eksperiment, koji 
je teoretski osnovan na analitičkom mišljenju, mora biti u tom 
slučaju nadopunjen intuicijom, koja može otkriti vezu i zavis¬ 
nost izmedju psihičkih karakteristika bez prethodnog dugog 
istraživanja. 

Apsihogenički tipovi nijesu rezultat laboratorijskih ekspe¬ 
rimenata nego djela vanjskog prirodnog i kulturnog života. U 
većini se slučajeva stvaraju socijalne razlike, razlike imutka, 
staleža itd. Odgovarajuće psihičke razlike imaju svoj temelj ili 
u utjecajima okoline, vježbanju i načinu svagdanjeg života, ali 
polaze odatle, da socijalna selekcija prilagođuje stanovišta 
pojedinaca njihovim sposobnostima. Ako se među psihičkim 
razlikama s jedne strane i izvjesnim tjelesnim karakteristikama 
ili razlikama rase, spola i vijeka života s druge strane razabira 
stroga veza, tada apsihološke tipove, koji počivaju na tom, na¬ 
ziva nauka biološkim tipovima. 

U ovom članku osvrnut ćemo se samo na nove rezultate 
tipoloških istraživanja, koji se odnose na ličnost čovjeka, njegov 


karakter, držanje i postupanje. 4 ) To stanovište ima naime naj¬ 
veće značenje u praktičnom životu, u koliko se radi o istinskom 
i točnom sudu o čovjeku. Valja samo podsjetiti na savjetova¬ 
lišta za izbor zvanja, 5 ) sudske, stručne izjave itd. Suvremena 
pedagogika mora takodjer računati sa činjenicom, da postoje 
različni ljudski tipovi. Učitelj i odgajatelj mora poznavati ka¬ 
rakteristike tipova, uhvaćenih sa različnih stanovišta, a mora 
dati i račun o tome, u kojem stupnju razumijeva dotični uče¬ 
njak karakteristike ovoga ili onoga tipa. 6 ) 

U daljoj se analizi tipova poslužio Šniehota djelom dra. H. 
Hoffmanna pod natpisom »Das Problem des Charakteraufbaus« 
(Berlin 1926.). 

Diltheyova podjela tipova. 

Dilthey u djelu »Die Typen der Weltanschaunung und ihre 
Ausbildung in den metaphysischen Systemen: Weltanschauung, 
Philosophie und Religion« (Berlin 1911.) uzima kao bazu u pro¬ 
učavanju tipologije trihotomiju pojava davne psihologije: um, 
čuvstvo i volja i prema tome razlikuje tri tipa (zapravo pogleda 
na svijet): tip intelektualni, heroički i kontemplativni. Podlogu 
za te tipove nalazi u razlikama ličnosti. Te nam razlike tumače, 
zašto nijedan od brojnih pogleda na svijet ne poprima 'općeg 
priznanja, nego ima samo manje ili više ograničeni broj pri¬ 
staša. Razlike, koje su u govoru najveće, dolaze do izražaja u 
području metafizike, religije i poezije. 


4 ) Profesor pedagoške psihologije u Brown University Stephen 
Sheldon Colvin i profesor pedagogije u University of Illinois Wiliam 
Mhandler Bagley napisali su djelo »Human behavior« (Držanje, postupanje 
čovjeka). Behaviorizam se kod Rusa razvio u refleksologiju (v. Zimmer- 
mann: »Duševni život«, Zagreb, 1932. str. 254.) 

6 ) I u Zagrebu postoji stanica za savjetovanje pri izboru zvanja uz 
Trgovinsko-industrijsku komoru, koju vode gg. dr. A. Forenbaoher i dr. 
Zlatko Pregrad, konzulent komore, koji piše značajne studije s područja 
psihotehnike (v. Izvještaje te stanice,) 

6 ) Na veliko značenje i jaki razmah dječje i pedagoške psihologije 
upozorio je kod nas nedavno profesor Josip Demarin u svom članku 
»Psihologija učitelja« (zagrebački »Napredak«, br. 2 br. 1935.). U istom je 
broju recenzija dra Franje Mandića o knjizi (iz područja dječje psihologije) 
dra Borislava P. Stevanovića: »Razviće dječje inteligencije i beogradska 
revizija Binet-Simonove skale« (Beograd, 1934. izd. Srpske kralj, aka¬ 
demije). 

a) Tip intelektualno-refleksivni, koji je usmjeren na uži¬ 
vanje privremenih dobara, teži k naturalizmu i determinizmu. U 
svojim odlukama taj se tip ravna prema sudu, da li će mu po¬ 
sljedice njegova djelovanja donijeti koristi ili gubitak. Ne pri¬ 
znavajući slobode volje izgrađuje on sebi na temelju životnog 
iskustva izvjesna načela, prema kojima uređuje svoj postupak- 
Općenito uzevši to je tip materijaliste ili utilitariste. 

b) Nasuprot tomu intelektualnom tipu postoji herojski tip, 
koji postupa po svojoj slobodnoj volji (indeterminizam) pri¬ 
znavajući načelo moralnosti za jedino obvezatno pri svim svo¬ 
jim postupcima. 

Ljudi tog tipa nalaze veliko zadovoljstvo u svladavanju 
životnih poteškoća; to su sasvim aktivni pojedinci, s visokim 
osjećanjem vlastite snage, a osim toga vide povrh sebe najvišu i 
najjaču moć — Boga. 

c) Kontemplativni tip — to je čovjek, u kojem sfera osje¬ 
ćaja dominira nad sudom i voljom. Simpatizira sa svima, vjeruje 
u opću harmoniju i jedinstvo. To su dakle svi idealisti, apostoli 
ideje svjetskoga mira, svemir im je proniknut božanstvom (pan- 
teizam). 

Sprangerove »forme života« 

Spranger dijeli tipove ljudi sa stanovišta različnih samo¬ 
stalnih područja kulture, u kojima se specijalno manifestiraju 
ljudska zainteresiran ja. Ta su područja: ekonomija, nauka, 
umjetnost, religija, država i društvo. Zavisno od toga, da li je u 
središtu mišljenja i polja rada pojedinca jedno ili drugo od 
ovih područja razlikuje Spranger šest temeljnih idealnih tipova, 
a osim toga nabraja i mješovite tipove. 

a) Tip (ekonomkog čovjeka) — to je praktički pojedinac, 
koji se ravna prema načelu utilitarizma i koji prosudjuje sve 
kroz prizmu radne snage, efekta rada i kapitala. Takav je tip — 
materijalist i egoist: on smatra jedinim ciljem svojih želja novac 
videći u njemu snagu. Ako takav tip zastrani onda prelazi ili u 
rasipnost ili u pretjeranu štedljivost (škrtost). 

b) Tip teoretika posvećuje se području nauke. Materijalna 
ga se dobra malo tiču, nasuprot tomu sav njegov interes apsor¬ 
biraju teoretska pitanja. Upoznati objektivnu istinu tražiti po¬ 
sljednji uzrok stvari ili pojava, to je najbliži i najvažniji cilj, 
njegovo nastojanje, ambicija i osjećaj moći. Njegov odnos prema 
religiji leži isključivo u racionalizmu. Kao varijante tog tipa raz¬ 


likuje Spranger empirika, koji svoje teorije oslanja na iskustvu, 
i spekulativni tip, koji se naprotiv u svom radu ravna isključivo 
razumom u potpunoj udaljenosti od konkretnog života. S obzi¬ 
rom na sposobnost diferenciranja ili zahvatanja cjeline pojave i 
stvari govori autor još o analitičarima, sintetičarima, specijali¬ 
stima i univerzalistima. 

c) Tip estete gleda na promjenljivu igru životnih pojava sa 
osobitog stanovišta sasvim nezavisnog od teoretskog razma¬ 
tranja. On je impresionist, ako podražaje i čuvstva proživljuje 
u čisto pasivnom odnosu, opet je ekspresionist, ako uslijed svoje 
unutrašnje aktivnosti, napose stvaralačke fantazije daje svakom 
utisku subjektivni karakter. Unutrašnje harmoniziranje forma 
estetskog tipa stvaraju klasičnog čovjeka. Esteta, koji ima spo¬ 
sobnost izražaja svoga unutrašnjeg stvaranja u lijepim dijelima, 
je umjetnik. Estetskom tipu praktična je strana sasvim ravno¬ 
dušna. Ljepota je za njega pravo dobro, a ujedno i cilj. U reli¬ 
gioznom pogledu esteta pristaje uz panteizam. Zavisno od na¬ 
čina oblikovanja doživljaja odnosno t. zv, stila u shvaćanju i 
poimanju životnih diferenciacija možemo razlikovati idealiste 
odnosno realiste, a medju njima opet lirike, epike, dramaturge, 
tragike, humoriste i satirike. 

d) Religijski tip vidi svoj životni cilj u nastojanju prema 
najvišem dobru, u spašavanju i spajanju s Bogom. Put k tome 
cilju vodi putem objave. Zavisno od poimanja bitnosti Boga taj 
tip može biti imanentni ili transcedentni mistik. Prvi poima 
bitnost Boga kao biće, koje se krije nerazdvojivo u svim mani¬ 
festacijama prirode, života i svemira. Svojom ljubavlju obu¬ 
hvaća sve ljude kao što pokazuje svoje simpatije prema svim 
živim bićima. Transcedentni mistik naprotiv odnosi se prema ži¬ 
votnim dobrima negativno; on traži Boga neposredno, otrgnutog 
od svagdanjeg života u apstraktivnoj manifestaciji. U ekstazi 
traži direktne veze s Bogom. Takav je čovjek asketa, koji negira 
život, 

e) Kasniji je tip čovjek sa silnim čuvstvom vlastite snage 
(»Maohtmensch«) i vlastitog ja. Te karakteristike determiniraju 
njegovo nastojanje k moći značenju, vlasti i pobjedi. Životna 
dobra imaju za njega značenje samo toliko, u koliko mogu slu¬ 
žiti za realizaciju tih njegoviih namjera. Postoje i takvi sluča¬ 
jevi, u kojima se taj tip odriče utjecaja prema vani odajući se 
isključivo osjećaju vlastite veličine i nezavisnosti. 

f) Na kraju imamo tip čovjeka socijalnog i socijaliziranog. 
Najviši vrh u razvitku tog duhovnog pravca je ljubav, koja ide za 
pridizanjem pojedinaca, socijalnih skupina i cijeloga čovječan¬ 
stva. Idealna je predstavnica socijalnoga tipa — majka. Njezina 
je ličnost prava inkarnacija svih instinkata, ljubavi kao i spo¬ 
sobnosti požrtvovanja. Bitna karakteristika tog tipa je trajni 
osjećaj psihičke veze s bližnjima. Samo u tom značenju možemo 
pravog prijatelja filantropa i kozmopolitu ubrojiti u ovaj soci¬ 
jalni tip, 

Vuk-Pavlovićeva konkretna kultumo-iilozofijska tipologija. 

U zamašnim sistematskim svojim filozofskim i pedagoškim 
djelima poznati je naš -mislilac Pavao Vuk-Pavlović na neko¬ 
liko mjesta obradio originalno i oštroumno problematiku tipo¬ 
logije. Pored svih svojih zasluga za stvaranje naše filozofije 
kulture, pisac naše prve filozofije odgoja dr. P. Vuk-Pavlović 
stekao je i tu zaslugu, da je izgradio i svoj naročiti sustav tipo- 
logije; na najopćenitije zasnovanom fundamentu diobe razradio 
je Vuk-Pavlović članove te diobe sa opće čovječanskog i na¬ 
pose filozofijsko-sociološkog gledišta, s ikojeg se jedino tipovi 
u najširim granicama mogu posmatrati. U oštro istaknutim anti¬ 
tezama dvaju članova Vuk-Pavlovićeve diobe uistinu se mogu 
supsumirati svi ljudi. Njegov tipološki sustav tako je eviden¬ 
tan, jednostavan i uvjerljivo komponiran, da ga u širokom op¬ 
segu možemo bez ostatka prihvatiti. Svoju tipologiju primjenio 
je i u živom primjeru, ličnosti Đure Arnolda, koju je osvjetlio 
u najskrivenijoj njezinoj dubini. Arnoldovu ličnost, koju smo 
svi štovali, Vuk-Pavlovićevom monografijom »Stvaralački lik 
Đure Arnolda«, upoznali smo u svom njezinu značenju. 

Vuk-Pavlovićeva tipologija, prodire u sam — da tako ka- 
žcm biološki korijen ljudske prirode, da ju obuhvati u svoj 
njezinoj mnogolikoj kompleksnosti mišljenja, čuvstvovanja, 
htijenja i djelovanja. 

S obzirom na to osobito je značajno poglavlje »Individua¬ 
litet i kolektivitet« iz njegova djela »Ličnost i odgoj«, u kojemu 
autor pokazuje, da se konkretni čovjek izgrađuje u pravcu ne- 
Kog tipa samo u socijalnoj svojoj povezanosti i prema konkret¬ 
nom svom položaju u društvenom sklopu. U poglavlju istoga 
djela »Moć i ljubav«, koje je za tipološki problem odlučno, iz¬ 
vodi Vuk-Pavlović vrlo uvjerljivo, da se čovjek tipično izživ- 


ljuje upravo u napetosti različitih (i oprečnih) tendencija, koje 
njime vladaju, i da izvan takve napetosti i nema konkretnog 
ljudskog života, koji bi se mogao tipološki odrediti. 

Prema Vuk-Pavloviću u dva smjera nalazi čovjek put u 
život i u dva se pravca u svome žiću bez prestanka određuje, 
koliko mu je kao pojedincu dan opstanak samo u okviru mno¬ 
štva sličnih, ako i ne uvijek duhovno bliskih mu bića. U jed¬ 
nome ga smjeru upravo demonski pokreće nagon, da se kao 
goli stvor prirode održi i da se održi pod što boljim uvjetima 
opstanka, u povodu čega taj i doseže vrhunac u volji za moću, 
u žudnji za vlašću i u manje ili više ustrajnom nastojanju oko 
nje; u drugome pak pravcu vodi čovjeka potreba da život svoj 
uzvisi vrijednosnim prozrijevanjem, da ga uzdigne usrdnim 
usvajanjem duhovnih prohtjeva i stalnim stvaralačkim iživlja¬ 
vanjem primjerene im zbilje pa ga zajedno s time i upravlja 
poriv ljubavi i čežnja stvaralaštva. 

Pogledom se na to smiju istaći dva oprečna između sebe, 
a opet u određenom smislu i povezana živa principa, dva snaž¬ 
na oblikovatelja međusobnih ljudskih odnosa i suredatelja ljud¬ 
skoga rada i pregnuća, između kojih je svaki udružen s tenden¬ 
cijom da posve oblada čovjekom i da ispuni do kraja smisao 
njegova života: vlast nad ljudima (a dalje i nad svime, što je 
živo i što postoji) s jedne strane, a solidarnost s njima (i napo- 
slijed sa svime, što diše i bitiše) s druge strane; kratkom riječi: 
»moć i ljubav.« 

čovjek je, kako to Vuk-Pavlović izrijekom ističe, bojište, 
na kojem se ta dva principa stalno bore za prevlast. 

I prema tome, koji će između njih navlastito osvojiti dušu 
i pretežnije (dakle ne apsolutno ili isključivo) žigosati na- 
mjerenje u njegovim dubinama, očitovat će se i čovjek u odre¬ 
đenju duševnoga svoga bića ili kao čovjek moći ili kao čovjek 
ljubavi. To su dva osnovna moguća usmjerenja duševnosti, 
s kojima se onda sve životne tendencije mogu povezati i prema 
njima različito kombinirati- Time se predviđa svaki mogući 
konkretni slučaj. 

Kako se očito vidi, Vuk-Pavlovićeva dioba tipova već u 
svom osnovu iscrpljuje sve individue i ona nas može u tom 
pogledu zadovoljiti. 

Vuk-Pavlović u svojim dosadašnjim djelima, koja zaokru¬ 
žuje u jedan filozofijski sistem, ističe, da nema apsolutne jedno¬ 
stranosti u bilo kojem smjeru ili smislu, po kojoj se konstituira 

tip, nego se on određuje samo prema pretežitosti ove 
ili one tendencije. Inače živi u čovjeku mnoštvo ten¬ 
dencija, koje znadu između sebe da budu upravo protivne. U 
tom vidu treba i tip shvatiti u smislu dinamičke veličine 
(ne statične datosti), u kojoj odlučuje između ostaloga na pr. 
smjer, snaga, upornost, trajnost tendencije i si. 

Značajno je i solidno fundirano Vuk-Pavlovićevo gledište, 
da tip treba shvaćati u perspektivi socijalnih 
odnosa. 

Prema pretežitim momentima ili momentima, kojih će pre- 
težitost biti odlučna, poučava autor ljude u ovoj dihotomiji: 
čovjek moći — čovjek ljubavi; dalji su neki momenti, koji 
5 ovom prvotnom dihotomijom mogu doći u različite kombi¬ 
nacije: pretežita tendencija na samoodržanje — ili na održanje 
vrednota, pretežito individualizirani, Ikolektivirani ili perso- 
nalizirani čovjek; pretežito prirodno ili opet duhovno orientiran 
ili upravljen čovjek; pretežito na preobražavan}e izvanjske 
okoline ili na obrazovanje svoje unutrašnjosti upućen čovjek; 
pretežita težnja za vlašću ili pripravnost za pomoć, žrtvu i si. 

U jednom individuu mogu se razvijati sve tendencije, ali 
je odlučno, koje će tendencije ili djelatnosti kojim tendenci¬ 
jama odnosno ciljevima služiti i što će biti čemu podvrgnuto. 
U tom pogledu moguće su najraznoličnije relacije, a kako se 
radi o živim tendencijama živih ljudi, nisu ni one u pojedinom 
konkretnom slučaju ukočene i krute, nego se također imaju 
shvaćati živima, elastičnima, dinamičnima. Pretpostavivši, da 
su u svakome čovjeku mnoge mogućnosti, kako će izživljavati 
različite tendencije, koje su u njemu žive, izlazi prema Vuk- 
Pavlovi'ćevim izvodima, da valja smatrati osnovnim pitanjem, 
u kakovom su one međusobnom odnosu, što je čemu podre 
deno, koja tendencija vlada nad drugom, a koja opet drugoj 
služi. 

Svaki tip naznačuje tako imanentnu, unutrašnju napetost 
lazličnih ili suprotnih tendencija. U svakom se određenju tipa 
ističe tako naročit pravac ili naročita usmjerenost u dinamici 
ljudskoga žvota. 

I u studiji »Teorija i odgojna zbilja« (Zagreb, »Napredak«, 
1934) analizira Vuk-Pavlović oštro razlike među ljudima: du- 
ševnošću se, veli u toj svojoj studiji, mogu zahvatiti vrednote u 
različitim smjerovima, dimenzijama, konstelacijama i grani¬ 
cama svoje povezanosti. Stajat će to navlastito do toga, s koje 


će točke vrijednosnog kosmosa pokrenuti čovjek svoj život, u 
kojemu će mjestu vrijednosne sfere biti žarište njegovih spe¬ 
cifično ljudskih nastojanja, do koje li će dubine vrijednosnoga 
svijeta prodirati njegova ljubav. 

Tako može i vrijednosna dominanta, najviša vrednota, do 
koje se koja kulturna epoha, koja zajednica, Ikoji pojedinac uz- 
vija, biti različno smještena, a prema tome će i čitava ljestvica 
vrednota moći da bude na drukčiji način nanizana, pa i u 
drugim dinamičkim odnosima stupnjevana. 

U različitim se kulturama mogu očitovati i različite vred¬ 
note te na različit način život ljudski ispunjavati smislom. Sve 
su to odlučne činjenice, do kojih će, kako Vuk-Pavlović izvodi, 
stajati i mogućnost i granice odgojne prakse u konkretnom 
slučaju. 

U svojoj knjizi »Opravdanje vjere« (Zagreb, 1933, str. 15.) 
također iznosi značajne poglede na tipologiju. 

»Nije isto, da li čovjek život svoj bezuvjetno zalaže (a za 
nešto će ga svakako bezuvjetno zalagati) za ljepotu (estetički 
postavak prema zazbiljnosti) ili za pravdu (socijalni postavak), 
za gospodarska dobra (ekonomski postavak) ili za znanost 
(teorijski postavak) za prevlast nad bližnjim ili za uzajamnost 
ljudsku, za moć ili za ljubav. 'Može se upravo reći da se raz¬ 
ličita zbilja ostvaruje i da čovjek 'izgrađuje drugi i drukčiji svi¬ 
jet prema tome, da li će onu jezgru svoga bića, u kojoj je bez¬ 
uvjetan, da li će onaj osnov svoga života, u kojemu ili s obzirom 
na koji ne dopušta i ne prihvaća kompromise (a bez takva bez¬ 
uvjetna dna ne bi mogao izživljavati život čovječji), da li će 
najintimniju i najskrovitiju klicu svoga pregnuća i djelovanja 
staviti u službu ovog ili onog vrijednosnog zakona, ovakvog ili 
onakvog idealnog prohtjeva.« 

U monografiji »Stvaralački lik Đure Amolda« (1934, Za¬ 
greb) ističe dinamičnost tipa. Ako čovjek, veli tu Vuk-Pavlović, 
»hoće da svom životu dobavi smislenu punoću ili biće svoje 
želi uzdići, morat će gledati da raste i više još svim silama 
nastojati, da preraste druge ili — a u tome će se ljudi upravo 
i razlikovati — samoga sebe.« 

Čovjek može djelovati u dva pravca, da osmisli svoj život: 
čovjek može ići za tim, da biće svoje ispuni unutrašnjom vrijed¬ 
nošću ili da mu tek pribavi izvanjsku cijenu. Ljude luči i to, 
hoće li u tom svom nastojanju »upotrijebiti svoje sile, da tuđe 

biće skuče i da mu život oslabe, kako bi si ga podvrgnuli i nje¬ 
govo duševno bogatstvo svojim svrhama podredili ili da pro- 
dubu svoju dušu i prošire svoje jastvo, kako ibi natkrilili dru¬ 
štvenu okolinu, oslobodili se u mnogome pravcu od zavisnosti 
od nje te u toj slobodi i po njoj oplodili tuđi život unutrašnjim 
bogatstvom svoje duše. Jedni teže za »javnim« životom i za 
svim, što takav život može dati: moći, bogatstva, laske; a drugi 
većma nastoje, da im plodovi rada i stvaranja dozriju u tišini 
»skrovita« života, od kojega očekuju vrijednosnu punoću, unu¬ 
trašnju sigurnost i neokrnjen mir.« 

U svom predavanju »Politika, odgoj, religija«, održanom na 
VIII. međunarodnom filozofskom kongresu u Pragu (v- »Napre¬ 
dak«, Zagreb 1934. God. LXXV. br. 8,), analizirao je autor u 
smislu svojih općenih tipoloških pogleda dva životna kruga, 
politički i odgojni. Prvim životnim krugom vlada prin¬ 
cip moći, drugim princip (duhovne) ljubavi. Ti se krugovi po¬ 
glavito podudaraju u tome, što su oba upravo socijalna pod¬ 
ručja djelovanja. Prema Vuk-Pavlovićevoj teoriji, da nema 
osamljenih životnih tendencija, koje bi isključivo određivale 
ovaj ili onaj ljudski tip, ističe se dosljedno i tu, da čovjek nužno 
pripada obim životnim krugovima. Ipak ih ne može nikad iz¬ 
jednačiti, jer vrlo različito ulazi u socijalne sklopove, koliko se 
određuje prema političkom životnom krugu s jedne strane, a 
prema odgojnom s druge strane. U konkretnom se slučaju me¬ 
đutim i opet radi o tome, prema kojem će se životnom krugu 
pojedinac pretežito odrediti i kakvim će socijalnim odno¬ 
sima — političkim ili odgojnim — dati prednost. S toga se 
dakle osnova dadu kao dva osnovna tipa razlikovati čovjek 
političar, u kome preteže tendencija moći i koji se socijalno 
pretežito određuje prema odnosima moći, i čovjek odgajatelj, 
koji se naročito povodi za postulatima duhovne ljubavi, koju i 
u socijalne odnose u prvom redu nastoji unijeti. Prema ovoj 
se diobi tip nekako pokriva s unutrašnjim pozivom, koji u od¬ 
ređenom zvanju može da dobije najkonkretniji izraz (v. »Ličnost 
i odgoj«, Zagreb 1932, str. 201 i dalje)- Upravo to je karakte¬ 
ristično za Vuk-Pavlovićevu tipologiju, a to je i čini bliskom 
životu, 

Vuk-Pavlovićeva tipologija i po logici izrađuje i po svom 
stanovištu diobe tipova i članovima te diobe zauzima na pod¬ 
ručju nauke o tipovima i karakterologije dostojno i ugledno 
mjesto. 


Tipologija Miiller-Freienielsa 

Gore opisane tipove možemo ubrojiti među apsihološke ti¬ 
pove. Uostalom možemo ih smatrati idealnim tipovima. To znači, 
da u stvarnosti nalazimo pojedince, koji mogu odgovarati tim 
tipovima u manjoj ili većoj mjeri, ali gotovo nikada potpuno. 
Poimanje tipa uopće nije u stanju obuhvatiti ili iscrpsti sve 
karakteristike bilo kakove ličnosti. Konstruiramo tipove proma¬ 
trajući najrazličnije pojedince u jednom redu prema izrazitim, 
jednakim karakteristikama ličnosti. Imajući na umu tu činjenicu 
dolazi Miiller-Freienfels do svog sistema tipova na temelju bit¬ 
nih psihičkih funkcija, 7 ) pri čem polazi sa stanovišta da svaku 
individualnost valja shvaćati kao kombinaciju različnih psiho¬ 
loških karakteristika. Istodobno on pristupa ik analizi unutraš¬ 
nje sveze izmedju psihološke individualnosti i umjetničkog stila 
kao i religijskim i filozofskim pogledom na svijet. U rezultatu 
svojih razmatranja razlikuje tipove emocionalne i duhovne 
sfere. 

A) T ip ovi sfere emocionalnoga života: 

U toj skupini Muller-Freienfels opisuje tip čovjeka s depre¬ 
sivnim karakterom, tip čovjeka sa silnim osjećanjem vlastitoga 
ja, tip agresivni, tip simpatilka i tip erotika. (R. Muller-Freien- 
fćls »Pensonlichkeit und Weltanschauung« 2. izd. 1923.). 

a) Depresivni tjp osjeća previše prevagu vanjskoga svijeta 
nad vlastitom unutrašnjom vrijednošću. Vanjski je svijet za 
njega pun zapreka i poteškoća, mračan bez svijetla. Odatle iz¬ 
viru kod njega neugodni osjećaji straha i bojazni kao i pribje¬ 
gavanje zaštitnim sredstvima, koji ga štite za slučaj nesreće. 
Umjetnost i religija su sredstva, pomoću kojih se oslobađa pat¬ 
nja. Filozofija depresivnoga tipa dovodi ga do negacije života i 
do ciničkoga prezira svijeta t. j. do skrajnjeg pesimizma. 

b) Nasuprot depresivnom tipu nalazimo tip čovjeka sa 
snažnim osjećajem vlastitoga ja ili euforički tip. Taj tip hrani u 
sebi osjećaj superiornosti nad vanjskim svijetom. Odatle i nalazi 
zadovoljstvo u vršenju životnih poteškoća. On formira život 
prema vlastitoj volji, ponosan je, ustrajan i otporan protiv 

7 ) U svojoj nedavno izišloj studiji »škola i dom kao faktori odgojnoga 
procesa« (Zagreb, 1935.) dr. Vlado Petz takodjer je posvetio jedno poglav¬ 
lje »uvidu u psihologiju omladine«, u kojem govori o psihologiji tipova, 
izgrađenih na bazi misaonoga, čuvstvenoga i voljnoga života, (str, 29, dalje). 

depresije. Euforizam nalazi izražaj i u umjetnosti, religiji i 
filozofiji toga tipa. 

Karakterizira ga individualizam, entuzijazam i romantizam; 
njegova nauka ispovijeda harmoniju svemira. 

c) U čovjeka agresivnoga tipa prevladavaju afekti mržnje, 
gnjeva i okrutnosti. Negativno stanovište prema pojavama ži¬ 
vota čini ga neprijateljem svega i svakoga. U području religije 
taj je tip stvaralac, a u umjetnosti ga karakterizira satira i kari¬ 
katura. Glavni predstavnik toga agresivnog tipa je njemački 
filozof Artur Schopenhauer. Njegova filozofija je skrajnji cini¬ 
zam i negativizam. 

d) Doživljaji simpatika su oibojadisani simpatičkim osjeća¬ 
jima. Simpatik se blagohotno odnosi prema bližnjima, on je 
dobrostiv i blag. Socijalni osjećaji simpatika veoma su živi, 
visoki i široko razvijeni Najintenzivniji oblik simpatičnoga osje¬ 
ćaja je osim majčine ljubavi samilost s patnicima i nesretnicima. 
Religija, izgrađena na načelima ljubavi, je kršćanstvo. Isticanje 
dobra, ublaživanje i uklanjanje zla glavne su zadaće i posljednii 
cilj simpatike (eudaj monizam). 

0 problemu eudajmonizma u vezi s psihološkim, etičkim i 
socijalnim eudajmonizmom vidi studiju Friedricha Augusta 
Thone-a: »E. Becker als Vertreter des Eudomonismus«. (Gies- 
sen. 1933.). 

e) Interes erotika upućen je pretežno na stvari, koje imaju 
veze sa spolnim instinktom. U tom pravcu pokazuje erotik veliku 
uzbudljivost. To je tip t. zv. Don Juana i kokete. U religiji, 
umjetnosti i filozofiji erotik se može afirmirati samo u sublimira¬ 
nom obliku. Erotika — kako tvrdi moderna nauka — središnja je 
pokretna sila svijeta. 

B. Tipovi sfere duhovnog života: 

Pri diferenciranju ljudi duhovnog tipa odlučan je momenat 
odnos emocionalnosti prema duhovnom životu. Zavisno od stup¬ 
nja emocionalnosti daju se razlikovati tipovi većma subjektivni 
i tipovi većma objektivni. Prema općem mišljenju predstavnik 
tipa većma subjektivnog je žena, a većma objektivnog je muška¬ 
rac. Među ljudima subjektivnog tipa nalazimo pasivne prirode, 
u kojima prevladava sfera čuvstava, i aktivne prirode sa jakom 
voljom i težnjom za djelovanjem. Tim dvama tipovima stavljamo 
nasuprot tip čovjeka razbora s veoma teoretičkim stavom. Među 
emocionalnim i depresivnim tipom odnosno simpatikom kao i 
među volicionalnim i agresivnim tipom postoji neka korelacija. 


U poređenju sa subjektivnim tipovima razumski tip pokazuje 
mimo držanje, stvarno, svladavano i rezervirano. Osjećajni tip 
ne umije se svladati niti se da suzdržati; on je kolebljiv. Ti se 
tipovi afirmiraju u različnim područjima kulture na svoj način. 
Tip osjećajnih ljudi — to su religijske prirode. Razumski ljudi 
vide božanstvo kao stvarnost, koja postoji u objektivnim poja¬ 
vama. U djelima umjetnosti subjektivni tip osjeća prije svega 
svoje vlastito »ja«; umjetnost lje izraz njegova »ja«; svaka 
objektivnost, predmetnost simbolizira osjećaje i raspoloženja. 
Objektivni tip odigrava ulogu opservatora, a manje suigrača. U 
njega je umjetnost formiranje predmeta prema sadržaju i formi. 
Filozofija je pravo polje objektiviste, koji teži za upoznavajem 
istine pomoću intelekta. Za subjektivistu je ona misaoni izražaj 
osjećaja ili i kategorička potvrda njegovih vlastitih težnja i dje¬ 
lovanja. 

Kako vidimo, razlike uzajamnoga odnosa emocionalnosti i 
inttelektualnosti vuku za sobom razlike u pogledu na svijet. 
Osim toga i uzajamni odnos samih psihičkih funkcija stvara 
individualne razlike. Prema tome možemo podijeliti ljude na 
tipove, u kojih prevladava fantazija, razumsko opažanje i ap¬ 
straktno mišljenje. Za razumskog čovjeka je stvarnost-okolina i 
sadašnjost. Fantasta se pak rado prenosi u prostornu i vremen¬ 
sku udaljenost, u prošlost i budućnost. Mislilac vidi istinsku 
stvarnost u sferi pojmova i ideja. Svaki od ta tri tipa nastoji, 
da (zadobije značenje u duhovnom području. Muller-Freienfels 
upućuje još na nekoje modifikacije konkretnog i apstraktnog 
tipa. Čovjek s konkretnim nizom misli to je detalist, koji se služi 
manje tipskim kategorijama gledajući na osebujnosti, raznoli¬ 
kosti i si. čovjek, koji misli apstraktivno, to je tip generalista, 
koji daje prvenstvo više tipskim kategorijama. U djelovanju je 
prvi pluralista, koji sabire i gomila materijal, a drugi je simpli- 
ficist, koji teži za jedinstvom i konačnom generalizacijom svega. 
Prema jakosti osjetila možemo razlikovati vizualni, akustički i 
motorički tip: Ističući značenje motoričkog momenta za duhovni 
život spominje Muller-Freienfels i dinamički tip, kojemu je na¬ 
suprot statički tip. Radi se ovdje o stepenu aktivnosti proživlje¬ 
nih utisaka. U dinamičkog tipa sistem nastojanja rada i sila je 
pravi smisao svakog opstanka, dok je u statičkog tipa obratno: 
utisci i predodžbe su stalni oblici, svijet je nepromjenljiva sup¬ 
stancija. 

Dioba karaktera kod Weiningera. 

Otto Weininger, autor djela »Geschlecht und Charakter« 
(25 izdanje godine 1924.) razlikuje dva glavna tipa: u jednog 
preteže muškarački element, a u drugog ženski element. U duhu 
autorova pesimističkog pogleda na svijet njegovi su izvodi u 
pogledu ženskog spola karakterizirani specijalnom mržnjom, a 
uslijed toga i neobrazloženom pristranošću. Ekstremni tipovi su 
idealni muškarac i idealna žena. U žene prevalira emocionalna 
strana, a u muškarca intelektualna. Mišljenje žene nema objek¬ 
tivnosti kriticizma; žena lako podliježe tuđim utjecajima i su¬ 
gestiji. Rezultati intelektualna ženina rada odgovaraju njezinim 
unutrašnjim željama i potrebama. Žena im veliku sposobnost 
intuitivnog spoznavanja i tako se tumači činjenica, da žena nađe 
lakše izlaz iz kompliciranih situacija nego muškarac. Za naučni 
rad, za koji se iziskuje logično i konsekventno mišljenje žena 
nije sposobna. Taj je rad svojstven muškarcu, čiji je razvitak 
prema Weiningeru dosegao veći stupanj od ženinog. U fejto- 
nista, novelista, romanopisaca i liričara prevladava feministički 
element. Privilegirano polje mišljenja i nastojanja žene je 
erotika. Spolni instinkt je u nje jače akcentuiran nego u mu¬ 
škaraca. U sferi volje ženi ne dostaje inicijativa, konsekvencija i 
ustrajnost. Dalja je karakteristika žene kult prema vlastitom 
tijelu. Tu formu kulta tijela ne poznaje muškarac. Weininger 
drži, da se u braku najbolje nadopunjuje stopostotni muškarac 
sa stopostotnom ženom. 

Jungova podjela tipova. 

Zanimljivu podjelu ljudskih tipova nalazimo u Junga, au¬ 
tora teorije, koja smatra čovjeka ognjištem interesa. (C. G. 
Jung: »Die Psychologie der unbewussten Prozesse« 1917, i 
»Psyohologische Typen«, Ziirich 1921.). Njegova podjela na ti¬ 
pove ekstravertike i intravertike datira od godine 1916. Jung se 
djelomično oslanja na teoriju Freuda, ali se udaljuje od maj¬ 
stora psihoanalize tim, što ne uzima libido kao seksualni instinkt, 
nego kao psihičku energiju, kao interes. 

Ekstraverzija je prema Jungu usmjerivanje libida (interesa) 
prema vani t, j. prema »ne-ja«. Ekstraverzija je aktivna, jer je 
ličnost svijesno traži ili je opet pasivna, kada atrakcijna sila 
izlazi iz samoga predmeta. Tip ekstravertivni pokazuje dispozi¬ 
ciju prema ekstraverziji. 


Intraverzija obraća interes ili libido prema unutra, prema 
svomu »ja«. Introvenzija je aktivna, ako ličnost traži neki 
oslonac ma predmet, pasivna, ako ličnost nije kadra onaj interes, 
ko;i izvire iz predmeta prenijeti iz sebe povratom na pred¬ 
met. Introvertivni tip ima izrazitu sklonost prema introverziji. 
U slučaju ekstraverzije djeluje predmet kao magnet, a u slučaju 
introvenzije atraktivna je sila sam subjekt,, sama ličnost. Inten¬ 
zivnost psihičkog doživljavanja može se nalaziti ili na objek¬ 
tivnoj ili na subjektivnoj strani, zavisno od odnosa psihičke 
energije u jednom ili u idrugom pravcu. Jung tumači, kako se 
ekstraverzija odnosno introvenzija manifestira u predstavnika 
jednoga i drugoga spola. Ekstravertivma žena je personifikacija 
pokreta i životnosti. Ona se s lakoćom pirilagodjuje svakoj 
novoj situaciji. Introvertivna žena ima kompliciraniji karakter, 
u dubini njezine duše uspavane divlje strasti, koje svladava. 
Vlastita čuvstva zatvara u sebi i ne voli, da ih nameće dru¬ 
gima. Inače se dade katkada zanijeti ljubomorom, mržnjom, 
kapricoan i si. 

Muškarac, ekstravertik je neubrojiv karakter. O sebi misli 
najljepše, a o drugima stvara negativno mišljenje. Sve, o čem 
govore drugi, sve on to zna prije. Vjeruje u sebe i divi se svom 
radu. 

Introvertivni muškarac precjenjuje zasluge drugih, a ne 
ocjenjuje vlastite vrijednosti. Nema civilne odvažnosti i nema 
sigurnosti u sebe. Za njega vanjski svijet ima drugorazredno 
značenje. Za svakoga od spomenuta dva dinamička tipa uzima 
Jung i po četiri podtipa, koja odgovaraju temeljnim psihičkim 
funkcijama, a te su mišljenje, osjećanje, volja i intuicija. Jung 
zatim tumači tipove ekstravertika mislioca i intravertika mi¬ 
slioca, emocionalnog ekstravertika i emocionalnog intravertika 
itd. U novijoj svojoj raspravi »PsychoIogische Typen« (Zeit- 
schirift fiir Menschenkunde Bđ. I, 1925), pokazuje mogućnost, 
da se i dalje -mogu razlikovati specijalni tipovi. Tip inte¬ 
lektualna možemo podijeliti na spekulativni, logičko-uiatema- 
tički i empirički tip. Jung ističe i činjenicu, da u svagdanjem 
životu izmedju ekstremne ekstraverzije i introverzije postoje 
diametralne opreke. 

Ekstravertik ne razumije introvertika i obratno. 

I ako je Jung psihijatar nije u svojoj tipologiji uzeo u 
obzir patološke tipove. Iznio je mnogo psiholoških činjenica, 

koje je sam opservirao na ljudima. Razlikovanje dvaju načelnih 
načina pridonijelo je boljem razumijevanju ljudskih karaktera. 
Analognu dihotomiju u ljudskoj tipologiji nalazimo i kod K. 
Schneidera, (»Der triebhafte und der bevvusste Mensch«, Jahr- 
buoh der Chara'kterologie I. 1924.), koji dijeli ljude na in¬ 
stinktivne i svijesne. 

Psihološki tipovi Kretschmera. 

Kretschmer je izradio tipologiju, koju nije samo oslonio na 
psihologiju normalnih ljudi, nego i na psihopatologiju, a osim 
toga uzeo je u obzir i na korelaciju između psihičkih karak¬ 
teristika i izgradnje tijela. On je utvrdio, da se pokazuje na 
pr. veliko korelacija između gradnje tijela i temperamenta. 
Kretschmer je kao i Jung psihijatar, te je zaslužan osobito 
za to, da je približio dva dotad odijeljena područja psihologije 
t. j. patologiju i psihologiju normalnih ljudi. 8 ) 

Kretschmer je prihvatio načelno dva tipa normalnih ljudi 
i to tip ciklotomični i shizotomični. 

Svaki od tih termina sadržava dva glavna kriterija. U 
prvom redu govore oni, da između normalnih ljudi i adekvat¬ 
nih tipova psihičkog oboljenja postoji neka srodnost. I tako 
ciklomotomični tip upućuje na skrajnja manijakalno-depresivna 
stanja ili na tako zvanu circulamu psihozu (»zirkurares 
Irresein«), a termin shizotomički na psihičku bolest rascjepa 
ličnosti ili tako zvanu shizofreniju. Istraživajući građu tijela 
zdravih i bolesnih ljudi, normalnih i abnormalnih, došao je 
Kretschmer do veoma ozbiljnih rezultata, koji su mu dopu¬ 
stili da diferencira niz konstitucijskih tipova kao: astenički 
tip, atletični, piknički i displatični kao i takve kombinacije 
kao asteničko-atletični, piknički, miješani i posredni. Astenički 
tip odlikuje se nježnošću, atletski je tip silno razvijen i ima 
izrazite mišice; tip piknički se odlikuje grubošću i sklonošću 
na debljinu; tip displastički karakterizira gradnja tijela, ne¬ 
proporcionalna i deformirana. Analogne se razlike javljaju u 
gradnji glave; u astenika je glava malena, u atleta visoka, u 

8 ) S tim u savezu valja spomenuti zanimljivu i popularnu knjigu dra 
Đure Vranešića, liječnika za živčane bolesti u Zagrebu »Neuroze-Neuraste- 
nija histerija i ostali oblici živčane bolesti« (iz »Prirode«, Zagreb, 1931.). 
U toj knjizi nabraja i karakterizira neuroze, što pridonosi poznavanju 
tipologije. 

piknika općenito velika, a u displastika neproporcionalna, što 
se tiče sastavnih dijelova, 

Kretschmer je utvrdio zavisnost između tipova gradnje 
tijelo i psihičkog oboljenja. Među shizofrenicima pretežu aste¬ 
nički tipovi, atletički i displastični, među bolesnicima cirku- 
lame psihoze nalazimo pretežno piknički tip. Pored tipskih 
shizotomika i ciklotomika imamo još niz promjena i kombi¬ 
nacija, 

Ciklotomički ljudi su pretežno dobrodušni i žele s dru¬ 
gima živjeti u slozi. Njihovo je držanje prirodno i iskreno, 
temperament im je nešto mekan i potežak. To su ljudi u kojih 
prevladava sfera čuvstava. Svako raspoloženje nalazi u nji¬ 
hovoj duši na živi odjek. Njihova se čuvstva kolebaju između 
dvaju polova: veselja i humora s jedne strane, žalosti i tuge 
s druge strane. Kretschmer zove ta dva skrajnja oblika ras¬ 
položenja: hipomaničkim i depresivnim tipovima. Na liniji iz¬ 
među doba tipa dade se izraziti cijela skala miješanih forma. 

Hipomanički ciklotomik pokazuje sklonost k materija¬ 
lizmu, k želji da se nauživa i da iskoristi sva privremena 
dobra. Sve, što je sistematično, shematično ili pretjerano fan¬ 
tastično, to mu je tuđe, jer je raspoložen realistički. To su 
ljudi s praktičkom energijom, odvažni i vješti praktičari, puni 
živoga temperamenta, rječiti, vješti poduzetnici, koji se odli¬ 
kuju brzom orijentacijom. 

Među depresivnim ciklotomicima nalazimo sibarite; po 
pravilu pripadaju tom tipu osobe etički produbljene, sposobne, 
da se užive u raspoloženje i položaj drugih. Radi njihova 
udobnog i mekog nastrojenja nijesu sposobni za vođe i organi¬ 
zatore. Adekvatno njihovu tipu zauzimaju položaje tihih, sa¬ 
vjesnih i solidnih radnika. Praktički smisao, poštenje i iskre¬ 
nost u saobraćaju s ljudima čine ih popularnima i osiguravaju 
im simpatije i poštovanje svih. Nerijetko nalazimo u toj skupini 
i ljude, duboko religiozne. 

Ciklotomičke temperamente karakterizira vedrina i pri¬ 
rodni ugođaj. 

Među ličnostima sa ciklotomičkim karakterom nailazimo 
i takve osobe s veoma različnim individualnim osobitostima, 
već prema godinama pojedine ličnosti i si. 

Nasuprot ciklotomičnoj ličnosti, koja se dade lakše odre¬ 
diti, shizotomička ličnost je neodređene i problematičke pri- 

rode. Shizotomiik, veli Kretschmer (»Korperbau und Charak- 
ter«, 4. izdanje, Berlin 1924.), ima svoju površinu i svoju du¬ 
binu. S površine su shizotomici brutalni, otresiti te katkad 
ironićki, plašljivi i zatvoreni. U dubini svoje unutrašnjost mogu 
biti neosjetljivo hladni, ali i meki i veoma delikatni. Živeći 
odjelitim unutrašnjim životom potpuno otrgnutim od tekućeg 
života (autizam) ne otkrivaju toga života pred drugima. Ta¬ 
kođer je teško stvoriti sebi točan sud o njihovim stvarnim 
psihičkim stanjima. Sve, što o njima znamo, potječe od ljudi, 
koji su kadri i obrazovani u psihološkom pogledu. Skrajnje 
karakteristike shizotomičkoga temperamenta jesu pretjerana 
podražljivost i osjećajna hiperanestezija s jedne strane i ne¬ 
osjetljivost s druge strane (anestezija). 

Odnos pak, u kojem se kod shizotomičnih temperamenata 
elementi sastavljaju i dijele u vrste, naziva se psihoestetička 
proporcija. 

Taj se odnos pomiče u tečaju života, prema čemu nikada 
ne nastupa povratak u prvotno stanje. U normalnim slučaje¬ 
vima mladenački hiperstetični temperamenat, nabujao i pretje¬ 
rano emocionalan postepeno i polagano prelazi u stadij mirne 
solidnosti. 9 ) Ipak ne prelazi svaki shizotomik u svom životu 
spomenutu prugu od izrazitog hiperstetizma do anestetizma. 
Jedan dio osoba ostaje u hiperstetičkom stadiju, drugi dio 
donosi sve znakove anestetizma na svijet već sa časom ro¬ 
đenja. U nekih žena raspravljanje o seksualnim pitanjima, pa 
makar i neutralnim kao udaja, brak, rođenje, krstitke mogu 
izazvati teške unutrašnje konflikte. 

Na cijeloj liniji između normalnosti i anormalnosti daju se 
konstatirati prerazličite prelazne forme. Nauka je dra. Kretsch- 
mera odjeknula i među hrvatskim učenjacima. 

U zagrebačkom »Liječničkom vjesniku« (lipanj, 1932. broj 
6.) priopćio je zagrebački liječnik dr. Ivan Herzog raspravu 
»0 karakteru i karakterologiji« (iz neurološko-psihijatričkog 
odjeljenja Zakladne bolnice u Zagrebu). Herzog ističe da je 
nauka o normalnoj duši, psihologija, podloga nauci o bolesnoj 
duši jednako, kako je somatologija podloga nauke o bolesnom 

9 ) Neki psiholozi dijele sve ljude na sintonične (»suzvučne«) t. j. one, 
koji su uvijek u skladu s okolinom i koji se lako prilagođuju okolici, i na 
shizotomične (shizoidalne) t, j. one, koji su zatvoreni u se, koji su hladni i 
ravnodušni, tajanstveni ili zagonetni. 

tijelu. Herzog u historijskoj digresiji prikazuje povijest psiho¬ 
logije s obzirom na njegovu temu (glavne smjerove psihološke 
metodike). Herzog je prikazao najnoviji razvitak karakterolo¬ 
gije po istraživanjima učenjaka Klagesa, 10 ) Kretschmera, Kahna 
i Ewalda. I ako je Herzog ograničio na utjecaj karakterologije 
na psihijatriju govoreći o psihopatološkim tipovima, ipak će ju 
s interesom pročitati i razumjeti i svaki školovani čovjek. Iz 
Herzogove rasprave osobito je zanimljivo poređenje između 
ličnosti i karaktera: 

»Govorimo li o karakteru čovjeka to razumijevamo pod 
tim stanovite duševne osebine, koje to lice pokazuje kao cje¬ 
lina. Osebine, koje izviraju iz njegovog intelekta, iz njegove 
emotivnosti, iz njegove volje. 

Te duševne osebine pokazuju se u pravilnosti njegovih 
duševnih reakcija na sve podražaje vanjskog svijeta, dakle u 
čitavom njegovom načinu vođenja života i životne borbe u 
svim svojim najrazličitijim fazama, uvjetovanim položajem 
individua prema prirodi i prema društvu, a moglo bi se reći 
i prema samom sebi, jer u nekim pogledima je čovjek i prema 
samom sebi i subjekt i objekt, što praktički vidimo u činjenici, 
da se ljudi sami sobom razgovaraju (a u patologiji halucinirani 
razgovori, u kojima se odrazuje način mišljenja u kojemu je 
individuum i subjekt i objekt). Zapravo unilazi u pojam ka¬ 
raktera čovjeka njegova čitava ličnost, nu sasvim se ti pojmovi 
ne podudaraju, jer pod karakterom razumijevamo poglavito 
njegove čuvstvene i voljske reakcije, dok njegove intelektualne 
sposobnosti i njegov intelektualni razvitak nam više ispred 
očiju izmiče. Karakter je više dinamički pojam, pojam u aktiv¬ 
nosti i u radu, dok je ličnost više pasivna kao nosilac karak¬ 
tera. Ličnost je potencijalna, karakter kinetičan. Ličnost je 
više forma duše, karakter njena funkcija. I u ličnosti i kod ka¬ 
raktera govorimo o sastavnim dijelovima, no kod ličnosti vi¬ 
dimo gotovu izgradnju, kakovu je u stanovitom periodu do¬ 
stigla, dok kod karaktera više mislimo na svojstva, koja omo¬ 
gućuju stanoviti smjer evolucije. Kad govorimo o ličnosti mi- 

10 ) Ludwig Klages: Handschrift und Charakter (priručnik o grafo- 
loskoj nehnici) Leipzig 1929. 11. do 13 izd. u dodatku obrađuje i problema¬ 
tiku karakterologije (Charakterkunde str. 223—253, W. Preyer: Zur Psycho- 
logie des Schreibenis (3, izdanje s predgovorom Ludwiga Klages-a (Leip-zig 
1928. tumači individualne oznake pisma str. 56—197.). 

slimo redovito već na gotovo djelo, kod karaktera priasocijira 
se njegova evolutivnost«. (Str. 317.) 

Praktično poznavanje ljudi i Crepieux-Jaminova podjela 

Psihologija ima tri glavna korijena: praktično poznavanje 
ljudi, religiozna vjera u dušu i biološko očitovanje života, Psi¬ 
hologiju kao praktično poznavanje ljudi vodimo svaki dan, ako 
instinktivno tumačimo čuvstva i raspoloženja, želje i namjere 
drugih ljudi, ako pogađamo njihovo ponašanje i djelovanje iz 
motiva,, alko si stvaramo predodžbe o njihovoj darovitosti i 
karakteru. Ta nam je vrsta psihologije potrebna kao saobraćaj 
s ljudima uopće. Neki su ljudi u tom pogledu virtuozi, a da 
nijesu nikada studirali psihologije. Za pedagoge, juriste, časni¬ 
ke, liječnike, dušobrižnike, trgovce i industrijalce veoma je 
važna umjetnost, da razumiju ljude. Iz davne starine poznati su 
nam Theofrastovi »Karakteri« (3. vijek pr. I.) i Galenova nauka 
o temperamentima (2. vijek pr. I.). Kršćanstvo donosi snažno 
produbljenje pouiznavanjia čovjeka i nalike o duši. (Augusti- 
nove »Confessiones«, Ignacijeve »Exercitia spiritualia« (1522) 
itd.) J. Grepieux-Jamin u d : elu »Pismo i karakter« (L’ecriture 
et le caracte, Pariš izd. Felixa Alcana, 1928.) posvećuje jedno 
poglavlje stepenima inteligencije (L’ intellegemce et ses dagres«, 
str. 177 dalje); ograničava se na šest stupnjeva inteligencije; 
tri su stupnja superiornosti (genij, koji stvara; drugi: talenai, 
koji ostvaruje, kritizira i ocjenjuje i inteligencija, koja prosu¬ 
đuje pomoću upoređivanja), i tri stupnja inferiornosti: me¬ 
diokritet, koji označuje vulgarnu ili malo razvijenu inteligenciju, 
odsutnost specijalnog karaktera (insiignifiance) d zajednički duh 
(1* esprit cotnmun). Oštar Schellback u svom djelu »Mein 
Erfolgssystem« (Hamburg, 1930.) donosi poglavlja »Charakter- 
spiegel« (str. 77—79) »Charakteranalyse durch Deutung der 
Handsohrift« (233—271) i »Praiktische Menschenkenntnis«. Za 
uspješan život, veli pisac neophodno je potrebno poznavanje 
ljudi. Koliko je bilo razočaranja i pogrešnih zaključaka jer se 
u pravo doba nije karakter bližnjega upoznao. 

Ferriere-ova podjela djece. 

Glasoviti pedagog prof. Ferriere u svom predavanju u 
Warszawi 29. IX. 1929., koji je obradila na poljskom jeziku 

gđica. Oberfeld, iznio je četiri temeljne skupine učenika 
odnosno djece: 

a) djeca, koja rade samo za neposrednu korist (osje- 
tilni tip); 

lb) djeca, koja podliježu utjecajima, nasljeduju i koja se 
rado pokoravaju propisima (tip konvencionalni-imitatorski), 

c) individualisti, koji se vode intuicijom (intuicijski tip), 

d) racionalisti, koje vodi intelekt (racionalni tip.) 

Ferriere je dokazivao da ti isti tipovi istupaju u tečaju 
evolucije rase i u tečaju evolucije ličnosti. Ferriere je u svojoj 
klasifikaciji (a to je veoma vrijedno) uzeo u obzir i momenat 
evolucije vrste i momenat evolucije djetinjskog i mladićkog 
vijeka. 

Ova tabela, koju Sniehota preuzima iz časopisa »Oswiata 
i wychowanie« (»Prosvjeta i odgoj«) ilustrira najbolje Ferrie- 
rovu podjelu i prikazuje odnos tipova prema razvojnim 
fazama. 

Osjetila 

0—6 godina 

Nasljedovanje 

6—12 godina 

12—18 godina 

18—24 godine 

slobodom 

Težnja, da se 
shvate vječna 
prava, koja 
ravnaju život 

Razvoj 

društva 

Predsociialna 

faza 

Priznanje vlasti 
i autoriteta 
(stara monar¬ 
hija. feudalizam 
srednjeg vijeka) 

Preporod, 

reformacija, 

ekonomski 

liberalizam 

Budući dobro¬ 
voljni liberali¬ 
zam, koji se 
temelji na pro- 
svjetljenoi 
slobodi 

Tipovi 

Osjetilni 

Nasljedovatelji 
i konformisti 

Intuitici i 
individualisti 

Razumski 

tipovi 


ii) Dr. Ad. Ferriere, vicedirektor Medjunarodnog odgoja u Zenevi- 
Lausanne poznat je hrvatskoj javnosti i svojim djelima u hrvatskom prije¬ 
vodu: »Aktivna škola« (preveo prof, I. Opačić) i »Preobrazimo školu« 
(preveo Franjo Filipović, Zagreb, 1935.). 

Dalje podjele tipova. 

Fr. Galton i Fred Q.uicprat razlikuju prema osjetilnosti 
četiri tipa: slušni, (auditivni, akustični), vidni (vizuelni, optički), 
pokretni (motorički kinestetički), normalni (harmonički, sve¬ 
strani); prema toj podjeli razabiremo, da se ljudi dijele u četiri 
kategorije, već prema tome, kojim putem najlakše pamte svoje 
dojmove. 

Prema mišljenju odredio je Alfred Binet i njegova škola ove 
tipove: 

1. popisni, točan, pamćenje opsežno, ali nesustavno, malo 
osjećajan; 

2. opservatorski (točan, sustavan, judicijelan, živi smisao za 
promjene, odnose i si.); 

3. osjećajan: promatranje spaja osjećajno sa svojim ja, 
estetički, moralni, pjesnički; 

4. učeni (obrazovan, jako pamćenje, kaže sve, što zna, malo 
fantazije, osjećaja, moralnog smisla; 

5. stvaralački spaja tipove pod 2. i 3. u skladnu cjelinu. 

UPUTE ZA TIPOLOŠKU SAMOOCJENU. 

Za tipologiju je važno pitanje kako ćete 
ocijeniti sami sebe : 12 

a) U tjelesnom pogledu . 13 

1. Kakvo je Vaše zdravstveno stanje i fizička sposobnost? 

2. Imate li dobre navike, zdravlju korisne, s obzirom na 
čistoću, prehranu i spavanje? 

3. Pušite li, pijete li ili uživate škodljive droge. 

i 4. Umijete li svladati svoje nagone tako, da pridonesu 
Vašoj fizičkoj sposobnosti? 

5. Jeste li informirani o higijeni? 

12 ) Prema američkom uzoru izdala je Čš. Y. M. C. A. (kršćanska 
zajednica mladih ljudi) v. djelo Jana Hofeljšog; »Kako ćemo učiti«. Racio¬ 
nalizacija samoobrazovanja, 1932 str. 67 dalje Hradec Kralove (češki) 

13 ) Tipove u tjelesnom pogledu dijele na ove: Apollo, Điskobolos, ma- 
čevalac i Heraklo ili prema tome: mozgovni (cerebralni), mišićavi (musku- 
larni), dišni (respiratorni) i probavni (digestivni) tip. 

6. Posvećujete li se gimnastici ili drugom kojem vježbanju 
u slobdno vrijeme? 

7. Plivate li dobro? ? 

8. Zanimate li se za život u prirodi i sudjelujete li u njem 
aktivno ? 

9. Možete li biti vođa djeci, s kojom ste u doticaju? 

b) U intelektualnom pogledu. 

1. Kakvo imate školsko obrazovanje? 

2. Kako se skrbite za svoje obrazovanje poslije svršene 
škole? 

3. Kako ste upućeni u ono, što se događa u svijetu? Na 
koji način? 

4. Izrazujete li se lako u konverzaciji? 

5. Umijete li govoriti pred javnošću? 

6. Imate li interesa i radosti za umjetnost? Igrate ti na koji 
instrumenat? Pjevate li? 

7. Kakve ste knjige i časopise čitali prošle godine? Jesu li. 
i kako proširili Vaše obrazovanje i Vaš duševni obzor? 

8. Pridonosite li obrazovanju vlastite obitelji? 

c) U vjerskom pogledu. 

1. Sudjelujete li u crkvenim obredima? 

2. Čitate li redovno bibliju? 

3. Kako znate bibliju i kršćanski nauk? 

4. Možete li reći za sebe, da imate kršćanski karakter? 

5. Vjerujete li u Božju nazočnost u prirodi? 

6. Vjerujete li u Božju providnost i Božje upravljanje? 

7. Imate li mirnu savjest, da živite prema svom najboljem 
uvjerenju? 

8. Pomažete li Mižnjima u kakvom vjerskom radu? 

9. Kako im pomažete? 

d) U društvenom pogledu. 

1. Stvarate li lako prijateljske veze? 

2. Dobivate li od veza sa svojim prijateljima? 

3. Djelujete li čistom, pristalom pojavom? 

4. Je li Vaš odnos prema drugom spolu plemenit? 

5. Jeste li uljudan i imate li dobre manire? 

6. Imate Ili mogućnosti da pomažete drugima? 

7. Što Vam je glavna zabava? Je li ta zabava zdrava i 
korisna? 

8. Nastojite li plemenito da zabavite članove svoje poro¬ 
dice. 

e) U općem pogledu. 

1. Je li Vaš odnos prema roditeljima i rodbini srdačan i 
pun ljubaznosti? 

2. Vršite li nešto za svoje bližnje bez obzira na to, što 
ćete od toga imati? 

3. Imate li dosta strpljivosti prema ljudima, prema kojima 
je teško oistati miran? 

4. Surađujete li s ljudima druge narodnosti? 

5. Uživate 'li među svojim drugovima glas čestitog i pra¬ 
vednog čovjeka? 

6. Vršite li svoju dužnost prema roditeljima, školi, prija¬ 
teljima i domovini? 

7. Identificirate li se s korisnim interesima svoje obitelji? 

8. Podupirete li korisne svrhe, kod kuće i u inozemstvu? 

9. Stavljate li svoje uštede u banku, štedionicu? 

10. Izgrađujete li svoj život na ideji, ikako biste najviše 
mogli koristiti svojim (bližnjima? 

f) U pogledu zvanja. 

1. Jeste li razmišljali o svom sadašnjem odnosno budućem 
zvanju? 

2. Jeste (li stručno spremni za neku vrstu pošla? Koji je 
to posao? 

3. Što radite, da povećate svoju sposobnost? 

4. Možete li dugo raditi dobru stvar, a da Vam to ne 
omrzne? 

5. Kakva ste iskustva stekli u kojem području rada? 

6. Radite li rado? 

7. Radite li rado na samostalnim planovima i idealima? 
Kada biste mogli izabrati neki položaj u životu, kakav bi 
taj bio? 

Iz ikarte individualnosti, koju je sastavio dr. Jan Schwarz 
u poznanjskom časopisu »Psychometria« (god, I. 2. 1934.) dosta 
je da spomenemo 


Sintetičku ocjenu 



Kućne pri¬ 
like 

Čistoća 
odijela 
i tijela 

Fizička 

građa 

(opći 

utisak) 

Karakter 

Inteligencija 

Opći napredak 

Rad 

Datum upisa 

Potpis 

roditelja 

mate¬ 

rijalne 

mo¬ 

ralne 

teoret. 

prakt. 

tempo 

rada 

kvali¬ 

teta 

rada 

odnos 

prema 

radu 















Tipovi genija filozofa i nadčovjeka. 

Pitanje genija također veoma zanima današnjeg čovjeka. 
Genij je čovjek, koji nam se čini, da je korak bliže prema 
vječnosti, penje se na višu stepenicu evolucije, vidi iza životne 
zavjese. Genij je svijetlo koje se pali nad onim svim, što nam 
je poznato, u kojem se usredotočuje određenje čovjeka, njegov 
metafizički patos. 

Činjenica je, da je takvu kategoriju veličine čovjek sebi 
stvorio i da vjeruje u nju. Da li je genijalnost radije postulat, 
san o veličini, mit, čežnja, velika metafizička fantazija ili 
činjenica. 

Da li je genij izmišljotina, koja donosi čovjeku čast, ali 
se ne podudara sa stvarnošću ili i naprotiv psihološko pitanje, 
koje se može ustaliti, karakterizirati, opisati. 

Prvo dakle pitanje, koje se nameće jest da li je genij — 
realan. 

Knjiga Ernesta Kretschmera pod natpisom »Genijalni 
ljudi« zanimljiva, puna erudicije i frapantnih pogleda obrađuje 
to pitanje. U tečaju svojih razlaganja govoreći o razlikama iz¬ 
među genija i talenta autor proučava mehanizam velikih ljud¬ 
skih sposobnosti koje odlučno prekoračuju liniju prosječnosti. 

Govoreći o geniju spominje Kretschmer često Schillera, 
dok su mnogi karakterolozi smatrali Schillera talentom, a 
Goethea — genijem. 

Kretschmer se u svom djelu bavi i pitanjima kao genij 
i rasa, periodicitet duhovnog života, posvećuje mnogo mjesta 
pitanjima hereditarnosti, koju prikazuje na primjerima geni¬ 
jalnih ljudi. Zasebno poglavlje radi o pojedinim tipovima genija 
učenjaka, umjetnika, vladara i proroka. Značajni su njegovi 

osvrti na problem rase. Kretschmer je pristaša križanja rasa 
i tvrdi, da križanje daje bolje rezultate nego li održanje rasnog 
jedinstva. 

Glavna je Kretschmerova teza, da je duševna bolnica kao 
neko staklo za povećavanje, kroz koje se može gledati na 
normalnog čovjeka. 

U vezi s Kretschmerom i njegovom naukom o tipovima 
valja spomenuti i Williama Jamesa, koji je u svom sistemu o 
relativizmu, pragmatizmu i pluralizmu, podijelio filozofe na 
apsolutiste i empirike-pluraliste (Pluralizam je pogled, koji 
priznaje mogućnost i ravnopravnost množine pogleda i stvar¬ 
nosti.) 

Apsolutistički filozofi — prema W. Jamesu — teže par 
force zatim, da uhvate stvarnost u jedinstven sistem, koji 
kulminira u pojmu »aibsolut«, empiristi toga ni ne treba, on je 
zadovoljan s djelomičnom naukom, koja nije zahvaćena u 
jedan, jedinstven sistem pojmova: za njegov praktični odnos 
prema životu dovoljne su mu djelomične indukcijske istine. 

U svom golemom djelu u dva sveska »Anti-Nietzsohe« 
bugarski filozof dr. Ljuben Kazandžijev prikazao je i tipove 
modernoga nadčovjeka. (Sofia 1932. tom II. poglavlje od str. 
398: Nadčovjek u današnjici: Car Vilim II; Clemenceau; Lenjin; 
Stalin; Mussolini; Kemal paša; Jaures; Wilson i Gandhi (do 
str. 447). 

Ne govori se samo o tipovima ljudi nego se govori i piše 
o tipologijama pojedinih kultura (v. članak velikog ukrajinskog 
pjesnika Eugena Malaniufca: »Skice za tipologiju kultura« 
»Marohol't«, Warszawa br. 2. 1935. Kod nas se dotiče tog pi¬ 
tanja Vuk-Pavlović u svojim djelima: »Spoznaja i spoznajna te¬ 
orija«, Zagreb 1926, str. 64 i dalje; »Ličnost i odgoj«, Zagreb 
1932, strana 270—273; »Opravdanje vjere«, Zagreb 1933, stra¬ 
na 14—19.). 

Proučavanje tipologije djece u poljskoj i češkoj nauci. 

U nakladi »Naučnoga pedagoškog društva u Varšavi izdala 
su nedavno tri znamenita poljska učenjaka Szuman, Pieter i 
Werynjski djelo pod natpisom »Psihologija nazora na svijet 
naše omladine«: idealizam, filozofija i religija. Predstojnik se¬ 
minara pedagoške psihologije na jagiellonjskom sveučilištu u 


Krakowu dr, Stefan Szuman sabrao je u svom seminaru od go¬ 
dine 1904 do 1931. 26 dnevnika omladine (većinom ženske) koja 
je svršila poljsku gimnaziju ili učiteljsku školu. Szuman je na 
temelju te gradje obradio psihologiju omladinskog idealizma, 
dr. Pieter psihologiju filozofijskog pogleda na svijet kod omla¬ 
dine i svećenik H. Werynjski religiozne probleme, koje proživ- 
ljuje i rješava omladina. Iz tog djela razabiramo, da je prvotni 
pogled na svijet omladine egocentričan, subjektivan, a podjedno 
idealističan, jer pitomac sanjari o svijetu, koji bi mu odgovarao 
i svoja razočaranja kompenzira idealima. Poslije prvoga na - 
čelnog poraza idealizma mnogi omladinac postaje pesimist i 
cinik. Umirenje nalaze omladinci u pokušajima realizacije svo¬ 
jih ideala t. j. u praktičnom idealizmu. Uspjesi zavise od izgrad¬ 
nje karaktera u potjeri za idealom. 

»Profesorska naklada« u Pragu izdala je za tipologiju 
djece važno djelo pod natpisom »Dječja inteligencija. Pokušaj 
za sintezu jednog poglavlja iz pedagoške psihologije Dio I.: 
Karakter inteligencije i metode njezina ispitivanja« — od prof. 
dra Cyrila Stejskala. Česi su već organizirali pet kongresa za 
ispitivanje djeteta, posljednji je bio u Bmu od 28.-31. listopada 
1933., a o njemu je izišao opsežan izvještaj sa studijom zagre¬ 
bačkog profesora dra. Franje H. Mandića (o promjenama lica 
dječje glave u doba školovanja). 

Docent pedagogike na Karlovu sveučilištu u Pragu, dr. Jiri 
V. Klima izdao je polovinom prošle godine značajno djelo pod 
natpisom »Uvod u pedagošku karakterologiju«. Klima pridonosi 
k izgradnji moderne pedagogike, koja nastoji, da upozna i raz¬ 
radi individualne razlike đaka i da prema tome uredi školski 
rad. Klima u početku razjašnjava temeljne, strukturalne karak- 
terološke pojmove i iznosi kratku skicu glavnih ljudskih tipova. 
Na kraju aplicira na školski odgoj. 

Češki filozof, Tornaš Trnka, koji je svršio i svoj filozofski 
sustav izdao je nakladi praškoga pučkoodgojnog instituta djelo 
»Temelji pučkog odgoja« (Prag 1934., str. 64.). Značajno je, da 
je raznolikost tipova kulturnog razvitka i individualne psiholo¬ 
gije ljudske ličnosti bila u središtu filozofiranja T. Trnke. 

U Poznanju izlazi kvartalnik »Psihometrija«, posvećen 
pitanjima primijenjene psihologije s osobitim obzirom na 
stručnu i školsku psihometriju; taj veoma zanimljivi časopis 
uređuje upravitelj Savjetovališta za izbor zvanja, plodni uče- 

njak dr. Jan Schwarz, a izdaje ga vojevodski Obrtničko-indu- 
strijski institut u Poznanju (Waly Zygmunta Staroga 9.) 

Značenje tipologije za pedagogiju- 

Za naše pedagoške krugove najvažniji su konačni osvrti 
dra. Franciszka Sniehote na značenje tipologije za pedagogiju. 

Rekapitulirajući sve dosadašnje pokušaje diferenciacije 
ljudi na pojedine tipove i svrstavanje tih tipova u više ili manje 
zbijene sustave ne možemo preći preko činjenice da se unatoč 
različnim ključevima, pomoću kojih pojedini autori vrše po¬ 
djelu, ipak dade vidjeti među tim diobama izvjesna srodnost. 

Osobitu analogiju u podjeli karaktera i u karakteriziranju 
tipova nalazimo kod Junga i Kretschmera. U tipologiji Miiller- 
Freienfelsa nalazimo elemente životnih oblika Sprangera kao 
i specijalne tipove Junga ili varijante temeljnih tipova Kretsch¬ 
mera. Najveći odjek u tipologiji naišla je upravo Kretschme- 
rova nauka o t. zv. konstitucionalizmu. Općenito uzevši ne 
može se nijedna podjela usvojiti kao osobito savršena i iscr- 
pljivo. Dosada nemamo takvog tipološkog sustava, koji bi 
uzeo u obzir sva stanovišta, a po svoj prilici takva će podjela 
biti i u buduće jedva ostvariva, jer toliko mnoštvo individua 
teško je svrstati u jedan jedinstveni sustav. 14 ) Sistematika 
ljudskog materijala kud i kamo je teža nego sistematika biljnog 
ili životinjskog svijeta. Poznavanje ljudi apodiktička je potreba 
posvuda tamo, gdje se sudbine ljudi nalaze u rukama pojedi¬ 
naca, koji su njihovoj skrbi povjereni ili koji nad njima imaju 
vlast. Pogotovo je to poznavanje ljudskih bića potrebno u 
struci, koja je pozvana da vodi i obrazuje mlade duše, ljudska 
bića ,koja se razvijaju. Iz tipologije moraju crpsti upute i liječ¬ 
nici; oni su također prvi počevši od Hipokrata pa sve do današ¬ 
njih učenih liječnika u prvom redu neurologa i psihijatara obra¬ 
đivali polje diferenciranja ljudskih tipova. Iz tipologije mogu 
crpsti korist suci, umjetnici, dušobrižnici, trgovci, ekonomisti, 
političari i diplomati. Povrh svih tih struka i zvanja je struka 
učitelja-odgajatelja; učitelj mora poznavati i razlikovati konsti- 

!4 ) Stoga je tipove intelektualnih .gospodarskih, socijalnih i organi- 
zatornin radnika kod nas obradio je pojedinačno, a ne u sistemu nedavno 
preminuli prof. dr. Milan Šević u knjizi »O radu i radnicima« (Beograd, 
1931. str. 145. dalje). Od Hrvata je prikazao Broza, Ivekovića, Jagića, Vla¬ 
dimira Mažuranića itd. 


tucijske i intelektualne tipove, raspoloženja, karaktere uopće 
ličnosti svojih pitomaca. Učitelji, odgajatelji kao upravljači 
mladenačnih duša mogu u potrebnom pravcu izvršiti velike ko¬ 
risti, ali pod jedno mogu izvršiti i velike štete. Zaradi toga počiva 
na njima golema odgovornost i prema obitelji, društvu, državi, 
crkvi i Bogu. Stoga učitelji moraju s najvećim interesom pratiti 
naučne rezultate postignute na području poznavanja i diferen¬ 
ciranja individualnosti učenika, jer to pitanje duboko zadire u 
glavna pitanja odgoja i obuke. Osim toga je veoma komplicira¬ 
no i u uskoj vezi s toliko drugih specijalnih pitanja kao: orga¬ 
nizacija razreda, sistema razreda i škola, programa obuke, glav¬ 
nih i specijalnih planova, metoda obuke, ispita, svjedodžbi, pri¬ 
mjene nagrada i kazna, savjetodavni organi itd. U nijednoj 
struci postulat poznavanja samog sebe nema tolikog značenja 
kao u učiteljskoj struci. U tom pogledu samoobrazovanje i sa- 
moodga janje učitelja uvijek je veoma aktuelno pitanje. Vodič 
pak na tom putu ima da bude nauka o ljudskim tipovima. 

Kada je neki starac pročitao djelo brošuru: »Die vier Tem¬ 
peramente« (Kevalaer 1924. str. 16) od dra. Conrada Hocka 
uskliknuo je: »Još se nijesam nikada tako dobro upoznao kao 
sada kada sam se vidio naslikan u tim riječima. Nitko mi nije 
rekao tako iskreno istine kao upravo ti izvodi«. 

Iz poljske književnosti valja spomenuti djelo svećenika 
Wojciecha Mieszkowskog »Poznavanje ljudi« (Krakow 1930.). 
svećenika dr. Dybojskog »O tipovima volje« (sv. VI. »Psihoških 
radova« Warszawa, uredjuj dr, J. Joteyko). Osim toga imaju 
Poljaci u prijevodu djela A. Bineta, E, Claparede-a, G. Greena 
(»Psihoanaliza u školi«), a mnogo su materijala objelodanili u 
»Chovanni«, »Kwartalniku pedag«, Kwartalniku Psihološkom« 
»Osviata i wychowanie« »Psyohometrja« itd. 

Modema tipologija daje i dužna je da daje mnogo koristi 
važnim pitanjima odgoja i obuke. Realizacija suvremenog gesla 
»Pravi čovjek na pravom mjestu« (»The right man on the right 
place« ili poljski »Odpowiedni czlowiek na odpowiedniem sta- 
nowisku odgovarajući čovjek na odgovarajućem mjestu) u ve¬ 
likoj mjeri zavisi od rezultata tipoloških istraživanja. Spomenu¬ 
to geslo, zaključuje Šniehota, i postulat, koji je u njem izražen, 
ne odnosi se samo na učenike-pitomce nego i na učitelje, rodi¬ 
telje i školske vlasti. 

Različni tipovi ljudi fiksirani su i u svjetskoj Miževnos«. 
Tako je Turgenjev sve ljude podijelio u Harni 
pete) i Don Quijote (Cervantes). K ovim je tipovima pr^odao 
u 19. vijeku veliki Goethe svog Fausta a u 20. vt J ek " & 
lovom nagradom nagrađeni amermki knpz--k 
(Tip građana iz poratne ere prospenty). 1 . .«» 

LsJo besmrtni literarni tip kao Don Qm,ote i Hamlet ) 
Tvrdi se, da Babitt ima za prosuđivanje našeg vremena isto 
takvo značenje kao Don Ouijote na krajuviteške erej I « 
hrvatskoj književnosti nalazimo analognih tipova, na p . 
Fausta u noveli pok. Ks. Š. Gjalskog »Janku Radmilovicu« 
novog čovjeka. Gledamo i u djelu »Pobuna gomila« (» a re- 
bellion de las massas«) španjolskog misi,oca Jose Ortega V 

Ga zf tipologiju jc od osobite važnosti i psihoanaliza. 1 ') Psibo- 
ana&a Te kako veli dr. Alired šerko, izrasla iz prakt.cn, h 
“j “ta neurologije, te se prvotno bavila samo med.cnskun 

problemima, dXt"i 

šTa jlTlSta ^“taLama i hipotezama na druga, osobito 
pedagoška, psihološka i seksuološka podmć,a te se posl,ed- 
njih godina razvila u sustav općekulturnih problema. 

Freudova i Adlerova nauka s praktičnog stanovišta pruža 

TroćtaTTu nju novim duhom. Individualnu psiholog,,u 

neki u 0 našem kompliciranom i zbunjenom vremenu vodom 

kroz labirint života. 18 ) 

lš) - oT~Vočadlo: Současna lit. Spoj. -tata. Praha, 1934. -tr. 162. 

Elementa!. «**« 

ta Psychoanal. und Ind. psych. Dresden 1924. 

